ચેતન ભગતનાં પુસ્તકોની ટીકા કરીને ઇન્ટેલેક્ચ્યુઅલ દેખાવું એ ઘણાબધા લોકોનો ફેવરિટ પાસટાઇમ છે. પરંતુ ચેતનભાઉ નબળી નવલકથા લખે અને પોતે જ પૈસા ઓરીને એના પરથી PVCની પાઇપ જેવી આર્ટિફિશ્યલ અને ખોખલી ફિલ્મ પ્રોડ્યુસ કરે ત્યારે તેના પ્રશંસકો પણ કોપભવનમાં બિરાજમાન થઈ જાય. આમ તો આ ફિલ્મનું પૂરું નામ કોઈ રેડિયો જાહેરખબર જેવું હાફ ગર્લફ્રેન્ડ, દોસ્ત સે ઝ્યાદા ગર્લફ્રેન્ડ સે કમ એવું છે. પરંતુ આખી ફિલ્મમાં એટલીબધી નકલી લાગે એવી બેતુકી વાતો ભરી છે કે ફિલ્મનું નામ બદલીને Fake ગર્લફ્રેન્ડ - ફિલ્મી ઝ્યાદા દિમાગ સે કમ કરી દેવા જેવું હતું.